laion/Wikipedia-Exotic huggingface dataset:
יחסי איטליה–אירלנד

יחסי איטליה–אירלנד הם היחסים הנוכחיים וההיסטוריים בין אירלנד לאיטליה. שתי המדינות חברות באיחוד האירופי ובארגון לשיתוף פעולה ופיתוח כלכלי. הרוזנים אוניל ואודונל מאלסטר, אשר הגיעו לרומא בשנת 1608 כדי לבקש עזרה מהאפיפיור פאולוס החמישי, קבורים בכנסיית סן פייטרו במונטוריו בסמוך לשגרירות האירית הנוכחית ברומא. במאה ה-20 הסופר האירי ג'יימס ג'ויס עבר לגור טריאסטה שבחוף האדריאטי במשך למעלה מ-16 שנים (1904–1920). כיום הקהילה האירית המתגוררת ועובדת באיטליה ממשיכה לצמוח וכוללת אנשי עסקים, אנשים העובדים בגופי האו"ם הממוקמים ברומא (ארגון המזון והחקלאות, הקרן הבינלאומית לפיתוח חקלאי, תוכנית המזון העולמית), סטודנטים בחילופי אוניברסיטאות ואיריים המתגוררים באיטליה. הם תורמים רבות לחיי העסקים והתרבות האיטלקיים, ולאופן בו אירלנד מוצגת באיטליה. מוזיקה אירית, מסורתית ועכשווית כאחת, פופולרית מאוד באיטליה. הסרטים האיריים נחגגים בכל שנה ברומא בפסטיבל השנתי לקולנוע אירי. ההתעניינות האיטלקית בסופרים ומשוררים איריים חזקה במיוחד עם אירועים שנתיים כמו בית הספר לקיץ של טריאסטה ג'יימס ג'ויס, פסטיבל השירה האירית במג'ונה (אנ') וקריאות שונות אחרות של יצירות איריות המתקיימות מדי שנה. זיקה זו לתרבות האירית עשויה להיות אחת הסיבות הרבות שכ-250,000 איטלקים מבקרים באירלנד מדי שנה. אירלנד מחזיקה באיטליה שגרירות ברומא וקונסוליה כללית במילאנו. איטליה מחזיקה באירלנד שגרירות בדבלין וקונסוליה כללית בגאלוויי. יחסי איטליה–אירלנד, באתר משרד החוץ האירי יחסי איטליה–אירלנד, באתר משרד החוץ האירי אתר על יחסי מדינות
יחסי איטליה–קוסובו

יחסי איטליה–קוסובו הם יחסי החוץ בין איטליה לבין קוסובו. קוסובו הכריזה על עצמאותה מסרביה ב-17 בפברואר 2008 ואיטליה הכירה בה ב-21 בפברואר 2008. שתי המדינות נהנות מיחסי ידידות. איטליה השתתפה בהפצצת נאט"ו על יוגוסלביה ב-1999, שהביאה לממשל של האו"ם בקוסובו ולאחר מכן לעצמאות קוסובו. לאיטליה יש כיום 1,935 חיילים המשרתים בקוסובו כשומרי שלום מטעם נאט"ו בכוח קוסובו. במקור היו 5,000 חיילים איטלקיים בכוח. איטליה שלחה 600 חיילים שישמשו כשומרי שלום במשימת שלטון החוק בקוסובו של האיחוד האירופי - משלחת משטרתית, אזרחית ומשפטית של האיחוד האירופי בקוסובו. איטליה מחזיקה בקוסובו שגרירות בפרישטינה מאז 15 במאי 2008. קוסובו מחזיקה באיטליה שגרירות ברומא וקונסוליה כללית במילאנו. מדיה וקבצים בנושא יחסי איטליה–קוסובו בוויקישיתוף "Consiglio dei Ministri n. 93 del 21 febbraio 2008" (באיטלקית). Italian Council of Ministers. 2008-02-21. אורכב מ-המקור ב-2008-04-02. נבדק ב-2008-03-18. "Kosovo, Italia riconosce indipendenza" (באיטלקית). La Stampa. 2008-02-21. נבדק ב-2008-03-18. "Kosovo Force (KFOR)" www.nato.int Link accessed 21-07-09 "Italy appoints Ambassador to Kosovo" newkosovareport.com 16 May 2008 Link accessed 15/05/08 אתר על יחסי מדינות
שרלוט ברגמן

שרלוט ברגמן (1903–2002) הייתה אספנית ונדבנית ישראלית ילידת בלגיה. שרלוט ברגמן נולדה באנטוורפן לאב סוחר יהלומים יליד פולין. בבגרותה התחתנה עם לואיס ברגמן, אדריכל אנגלי שאיתו חלקה אהבה לטיולים ואומנות. הזוג ברגמן התגוררו שנים רבות בלונדון ונסעו לראשונה בשנות העשרים לישראל ולמזרח התיכון. שרלוט ולואיס יצרו קשרים עם אמנים רבים, בהם פבלו פיקאסו, הנרי מור ורבים אחרים. הם היו מקורבים לראול דופי, חבר שלעיתים קרובות הצטרף לבני הזוג במסעותיהם. בני הזוג אספו דוגמאות לאמנותו של דופי, כולל דיוקן שצייר את שרלוט. אמנים אחרים שנאספו על ידי הזוג כללו את בראק ושאגאל, כמו גם את אנטל בירו. עם פרוץ מלחמת העולם השנייה שרלוט ולואיס ברגמן שהו בארצות הברית ומעולם לא חזרו להתגורר באנגליה. שרלוט איבדה רבים מבני משפחתה במהלך השואה. בני הזוג ברגמן התגוררו בניו יורק והתערו באירועים ובחברה המקומית. דירתם הפכה לסלון למוזיקה, אמנות ופוליטיקה והם נהיו לתומכים נלהבים של התנועה הציונית ומדינת ישראל. לאחר מותו של לואיס ברגמן בשנת 1955, שרלוט המשיכה לאסוף יצירות אמנות חדשות. בעקבות מלחמת ששת הימים היא עלתה לארץ. ביחד עם טדי קולק היא חלקה חזון משותף של הקמת מוזיאון לאומי בירושלים, והייתה מעורבת בהקמת מוזיאון ישראל. בארץ היא הפכה לתורמת בשלל עניינים, לעיתים בצורה אנונימית. בשנות השבעים של המאה ה-20, ברגמן בנתה את בית הקבע שלה בשטח המוזיאון, בעידודו של טדי קולק. ברגמן מיקמה שם את אוספי האמנות והאתנוגרפיה שלה. בדיוק כמו שעשתה בניו יורק, גם בירושלים, שרלוט אירחה אירועי חברה וקיבלה בברכה מבקרים מהארץ ומהעולם לביתה. ב-17 ביולי 2002 נפטרה שרלוט ברגמן בחדר השינה שלה, המכונה היום החדר של הנרי מור. הבית וציוריו, פסליו, קרמיקה ועבודות על נייר הועברו בירושה למוזיאון ישראל. שרלוט ברגמן ביקשה שהבית ישמש מקום לאירועים מיוחדים, כפי שהיה בחייה, החדר משקף בית של חובבי אמנות בסוף המאה העשרים, כמו חדרים תקופתיים אחרים במוזיאון. אמנות חזותית בישראל מדיה וקבצים בנושא שרלוט ברגמן בוויקישיתוף האוסף של שרלוט ברגמן, באתר מוזיאון ישראל "The Bergman House". Israel Museum. אורכב מ-המקור ב-18 באוגוסט 2016. נבדק ב-19 ביולי 2016. {{cite web}}: (עזרה) Silver, Eric (12 באוגוסט 2002). "Life after death for Israel Museum home of the late Charlotte Bergman". The Jerusalem Report. אורכב מ-המקור ב-11 בספטמבר 2016. נבדק ב-29 ביולי 2016. {{cite news}}: (עזרה) "The Israel Museum Bergman Villa". Eshet Incentives & Conferences in Israel. אורכב מ-המקור ב-2016-09-10. נבדק ב-29 ביולי 2016. {{cite web}}: (עזרה) Charlotte Bergman house panel. Israel Museum. 2015.
יחסי ספרד–קוסובו

יחסי ספרד–קוסובו הם היחסים שבין ממלכת ספרד לרפובליקה של קוסובו. קוסובו הכריזה על עצמאותה מסרביה ב-17 בפברואר 2008, אולם ספרד היא המדינה היחידה במערב אירופה שאינה מכירה בקוסובו, שכן בספרד יש מחלוקות דומות עם התנועה העצמאית הקטלאנית בקטלוניה, ועם הממלכה המאוחדת על גיברלטר, והיא חוששת שהכרתה בקוסובו תתן לגיטימיות לתנועות הבדלניות בשטחה. The consequences of state non-recognition: the cases of Spain and Kosovo באתר ‏, 12 במאי 2020 ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
אנקרגוג'ו

אנקרגוג'ו (בטורקית: MKE Ankaragücü או בשם המלא Makina ve Kimya Endüstrisi Ankaragücü) הוא מועדון כדורגל טורקי, הממוקם בעיר אנקרה. מדי הקבוצה הם בצבע צהוב והיא משחקת את משחקיה הביתיים באצטדיון ארימן שבאנקרה. ההצלחות המקומיות הגדולות ביותר של המועדון הן תואר אליפות הליגה הטורקית בשנת 1949 ושני גביעי טורקיה בהם זכו בשנים 1972 ו-1981. הם זכו גם באליפות הליגה השנייה פעמיים. למועדון יריבות גדולה עם המועדון השני המייצג את העיר, גנצ'לרבירלי. אנקרגוג'ו ממוקמת באנקרה, אך נוסדה בזיינברנו, איסטנבול בשנת 1904 בשם Altınörs İdman Yurdu. לא ברור מה המניע שמאחורי העקירה של המועדון שבאיסטנבול לאנקרה. תאוריה נוספת היא שהמועדון התפצל. שם המועדון שונה בפעם האחרונה ב -1948. אנקרגוג'ו זכתה באליפות הכדורגל לשעבר בטורקיה בשנת 1949, ההצלחה הגדולה ביותר בתולדותיהם, והגיעו למקום השלישי בשנת 1924 בשם Anadolu Turan Sanatkarangücü. המועדון היה אחד משישה עשר המועדונים המקוריים בליגה הלאומית הטורקית ב-1959. הם הוכנסו לליגה לאחר שסיימו במקום השני בליגה המקצועית של אנקרה. אנקרגוג'ו ירדה לליגה השנייה בשנים 1967/68 לאחר שסיימה במקום הלפני האחרון. המועדון חזר לליגה הבכירה בעונה שלאחריה. אנקרגוג'ו ירדה שוב לעונת 1975/76, אך עלתה לליגה הראשונה בעונה שלאחריה. אנקרגוג'ו ירדה בפעם השלישית בעונת 1977/1978. אנקרגוג'ו זכתה גם בגביע הטורקי. תחת ניהולו של ארסון ינאל, המועדון רשם שתי עונות מצליחות בהן סיימה במקום השישי בעונת 2000/01 ורביעי בעונת 2001/2002. לאחר שארסון ינאל עזב את המועדון, אנקרגוג'ו מצאה עצמה במאבקי ירידה מדי שנה. המועדון הצליח להימנע מירידה לליגת המשנה במהלך השנים הללו אם כי משבר פיננסי פגע במועדון בסוף שנות האלפיים. עקב המשבר הכלכלי, המועדון ירד מהסופר ליג בסיום עונת 2011/2012 ואף נשרה לליגה השלישית בעונה שלאחריה. הם חזרו לליגה השנייה בעונת 2016/17 ועלו לסופר ליג בעונה שלאחר מכן, שם הקבוצה משחקת גם כרגע. אנקרגוג'ו סיימה באזור המוביל לירידת ליגה בעונת 2019/2020, אך ההתאחדות המקומית ביטלה את ירידות הליגה עקב COVID-19. עם זאת, בעונת 2020/2021 היא שבה לליגה השנייה ועונה לאחר מכן עלתה בחזרה. נכון ל-18 בספטמבר 2022 אליפות טורקיה: 1949 גביע טורקיה: 1971/1972, 1980/1981 הסופר קאפ הטורקי: 1981 אליפות ליגת המשנה: 1968/1969, 1876/1977 מדיה וקבצים בנושא אנקרגוג'ו בוויקישיתוף אתר האינטרנט הרשמי של אנקרגוג'ו (בטורקית) אנקרגוג'ו, ברשת החברתית פייסבוק אנקרגוג'ו, ברשת החברתית אקס (טוויטר) אנקרגוג'ו, ברשת החברתית אינסטגרם פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu
קרה

המונח "צינה" מפנה לכאן. אם הכוונה למשמעות אחרת, ראו מגן. קָרָה היא תופעת אקלים בה הטמפרטורה השוררת סמוך לפני הקרקע היא 0 מעלות צלזיוס ופחות. התופעה מתרחשת בעיקר בלילות קרים ובהירים ללא רוח, בראשי ההרים ובעמקים, כאשר אוויר קר "גולש" מן ההרים למטה בשל צפיפותו הגדולה יותר. כאשר הטמפרטורה יורדת מתחת לאפס מעלות צלזיוס, אדי מים קופאים על צמחים או חפצים ונוצר כְּפוֹר, כיסוי של קרח כתוצאה מפעפוע של אדי המים (לחות). הכפור עשוי לגרום לקפיאתם של צמחים ולכן הוא מסוכן לזנים מסוימים. כאשר מים יורדים לטמפרטורה של מתחת ל-4 מעלות צלזיוס הם מתפשטים. עקב כך, נימי הצמח מתפוצצים וגורמים למותו של הצמח. ניתן להבחין בתופעה זו כאשר טל קופא על זגוגיות ועלי צמחים אז נוצרת עליהם שכבה דקה של קרח. התופעה מזיקה לחקלאות, והיא פוגעת בעיקר בפירות ובירקות. כאשר מסת אוויר קר מגיעה אל אזורי הרים מתרחשת קרה. המערכת הסינופטית חזקה דיה כדי למנוע את היווצרותן של תופעות מקומיות. כאשר הרוח נושבת מתרחשות התקררות והתחממות עקב כיוון נשיבת הרוח ביחס לשיפוע הקרקע. אם כן, בפסגות ההרים הטמפרטורה הנמוכה ביותר. האוויר החם שבעמקים עולה בשל צפיפותו הנמוכה, ואת מקומו מחליף אוויר קר השוקע, וגולש מן ההרים. קרה עשויה להיווצר גם בגבעות נמוכות הרבה יותר, אף בגובה נמוך יותר משל 100 מטר, כאשר האוויר הכבד יורד לבקעה וממלא אותה. עשוי להיווצר מצב של הפרש טמפרטורות של כ-5 מעלות צלזיוס במהלך מטרים ספורים בלבד. תופעת הקרה נפוצה באזור עמק הירדן. קרות ממושכות וקשות אשר פגעו בכל אזורי הארץ ב-40 השנים האחרונות אירעו בשנים 1973 ,1989, 1997, ו-2008. מדיה וקבצים בנושא כפור בוויקישיתוף קרה, באתר אנציקלופדיה בריטניקה (באנגלית) דו"ח קרת ינואר 2008, באתר משרד החקלאות ופיתוח הכפר, 14 בינואר 2008 ערך זה הוא קצרמר בנושא מדעי כדור הארץ. אתם מוזמנים לתרום לוויקיפדיה ולהרחיב אותו.
האחים סופר מריו (סדרת טלוויזיה)

האחים סופר מריו (באנגלית: !The Super Mario Bros. Super Show, בתרגום חופשי: "מופע-העל של האחים סופר מריו") היא סדרת אנימציה ולייב אקשן אמריקאית בת 65 פרקים שהופקה בשנת 1989, המבוססת על משחקי הווידאו "האחים סופר מריו" ו"האחים סופר מריו 2" של חברת נינטנדו. הסדרה שודרה בישראל בדיבוב לעברית בערוץ 2 בתחילת שנות התשעים. פסקול הסדרה הופק על ידי חיים סבן ושוקי לוי. כל פרק אורך כ-20 דקות ומחולק לשני חלקים: החלק הראשון הוא מערכון מצולם שבו מריו (קפטן לו אלבנו) ולואיג'י (דני וולס) מארחים אצלם כוכב אורח מיוחד בכל פרק. בחלק השני מוצג פרק מצויר של עלילות האחים סופר מריו, או אחד מ-13 הפרקים של הסדרה "האגדה של זלדה" המבוססת על המשחק בעל אותו שם. לו אלבנו - מריו (דיבוב ומערכונים) דני וולס - לואיג'י (דיבוב ומערכונים) ג'יני אליאס - הנסיכה טואודסטול (דיבוב) ג'ון סטוקר - פטריון (במקור: טואוד; דיבוב) הארווי אטקין - המלך קופה (באוזר; דיבוב) ג'ונתן פוטס - לינק סינדי פרסטון - הנסיכה זלדה לן קרלסון - גאנון רולין פוקס - המלך הרקיניאן אלין סטיוארט קוסט - משולש הכוח אליזבת האנה - משולש החכמה פאולינה גיליס - פיה בגרסה העברית רק קטעי האנימציה של סופר מריו דובבו לעברית בעוד קטעי הלייב אקשן שודרו באנגלית עם תרגום לעברית. יואב צפיר - מריו רן גואטה - לואיג'י נעמה שפירא - הנסיכה שי זורניצר - פטריון עידו מוסרי - המלך קופה שנה לאחר סיום הסדרה נוצרה סדרת המשך בשם "הרפתקאות האחים סופר מריו 3" המבוססת על "האחים סופר מריו 3" אשר ארכה 26 פרקים, שנה לאחר מכן נוצרה סדרת המשך נוספת בשם "סופר מריו וורלד" המבוססת על משחק בעל אותו שם אשר ארכה 13 פרקים. שתי הסדרות שודרו בשנות ה-90 בערוץ הילדים בתרגום לעברית. בגרסה המקורית ישנם שני שירים: "The Mario Rap" - שיר הפתיחה של הסדרה, הולחן על ידי שוקי לוי, ושרים אותו לו אלבנו ודני וולס. השיר הושמע שוב בפתיח קטעי האנימציה של "סופר מריו". "Do the Mario" - שיר הסיום של הסדרה, לאחר שמריו, לואיג'י והאורח של הפרק אומרים "ועד לפעם הבאה, רקדו את המריו" מראים את מריו האמיתי רוקד במסך אנימציה. שני השירים הוצאו מגרסת הדיבוב העברי בעוד שחלק מהפתיח של הגרסה המקורית נראתה גם בפתיח וגם בסיום. "האחים סופר מריו", במסד הנתונים הקולנועיים IMDb (באנגלית) "האחים סופר מריו", במסד הנתונים הקולנועיים KinoPoisk (ברוסית) האחים סופר מריו, במיזם "אישים" לתיעוד היצירה הישראלית McDonald, Marlon (10 ביולי 2015). "This Man Is Responsible for (Nearly) All of Your 80s/90s Kid's Show Memories, and You've Probably Never Even Heard of Him..." Movie Pilot. אורכב מ-המקור ב-10 באוגוסט 2017. נבדק ב-24 ביוני 2017. {{cite news}}: (עזרה)
קנתריתיים

קנתריתיים (שם מדעי: Cantharidae) היא משפחת חרקים מסדרת החיפושיות. משפחה זו כוללת כ-3,500 מינים ובהם כ-20 מינים בישראל. באביב ניתן למצוא אותן לרוב על פרחים ממשפחת הסוככיים. בארץ כמה מינים כגון: קנתרית כתומה - Cantharis atrofoveolatus קנתרית שחרחרה מדיה וקבצים בנושא קנתריתיים בוויקישיתוף קנתריתיים, באתר ITIS (באנגלית) קנתריתיים, באתר NCBI (באנגלית) קנתריתיים, באתר האנציקלופדיה של החיים (באנגלית) קנתריתיים, באתר GBIF (באנגלית) קנתריתיים, באתר אנציקלופדיה בריטניקה (באנגלית) אלבום קנתריתיים מישראל באתר החרקים של ישראל. ערך זה הוא קצרמר בנושא פרוקי-רגליים. אתם מוזמנים לתרום לוויקיפדיה ולהרחיב אותו.
יאשד

יאשד (בהונגרית: Jásd) הוא כפר במחוז וספרם שבמרכז הונגריה. כמו כפרים רבים באירופה גם ביאשד מספר התושבים נמצא בירידה. כך, בשנת 1990 חיו בכפר 846 תושבים, ובשנת 2019 רק 687 תושבים. ביאשד חיו יהודים בתקופות זמן שונות: מדיה וקבצים בנושא יאשד בוויקישיתוף אתר האינטרנט הרשמי של יאשד נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
ריאן פוטר

ריאן פוטר (באנגלית: Ryan Potter; נולד ב-12 בספטמבר 1995) הוא שחקן, מדבב ופעיל חברתי אמריקאי-יהודי. ידוע מתפקידו כמייק פוקנאגה בסדרה "סופר נינג'ה", ובשל תפקידו כביסט בוי בסדרה "טיטאנים". פוטר נולד ב-12 בספטמבר 1995 בפורטלנד שבאורגון. אימו, ג'ורדנה פוטר-לב היא יהודייה-אמריקאית ואילו אביו יפני. בילדותו התגורר בטוקיו אך חזר בגיל 7 לארצות הברית וגודל על ידי אמו כאם יחידנית. בשהותו ביפן החל ללמוד קונג פו והתעסק בכך גם לאחר חזרתו לארצות הברית. שפתו הראשונה של פוטר הייתה יפנית, אולם הוא כבר לא דובר את השפה היפנית באופן שוטף. אביו החורג הוא אמן הלחימה ואגדת הפעלולים ג'יימס לו (אנ'). הוא החל להופיע בשנת 2010 בתפקיד ראשי בסדרה של ערוץ ניקלודיאון בשם "סופר נינג'ה", בו הוא משחק את מייק פוקנאגה - נער אמריקאי שמגלה שהוא נצר לשושלת נינג'ות. לצורך כך עזרו אימוניו בקונג פו. הסדרה חזרה לעונה שנייה בשנת 2012. בשנת 2014 דיבב בסרט גיבורי העל "6 גיבורים" את הירו האמאדה, גאון רובוטים יתום המתכנת רובוטים לגיבורים. הוא השתתף גם בסדרת הטלוויזיה בעלת השם הזהה בשנים 2018 ו-2019 וכן דיבב את דמותו במשחק התפקידים Kingdom Hearts III שיצא בשנת 2019. החל משנת 2018 משחק בסדרה "טיטאנים" את ביסט בוי (או "גארפילד "גאר" לוגאן"). תחילה הוא התמודד לאודישן לתפקיד רובין, אך התפקיד ניתן לברנטון ת'ווייטס. הסדרה בוטלה לאחר ארבע עונות ב-2023. פוטר פעיל בארגוני צדקה שונים בארצות הברית והקים בשנת 2011 את הארגון "Toy Box of Hope". בשנת 2011, ייסד פוטר את ארגון "צעצוע של תקווה", ארגון צדקה המקיים אוסף שנתי לילדים במקלטים לחסרי בית ומתקני מגורים באזור לוס אנג'לס. במהלך האירוע השנתי השני בשנת 2012, פוטר דיבר על מטרת הארגון ואמר "מה שאנחנו רוצים לעשות זה לספק סדינים, מעילים וצעצועים לחסרי בית, אז הילדים האלה יהיו כמו 'וואו, למישהו אכפת, יש תקווה". כמו כן הוא פעיל בקמפיין NOH8. מדיה וקבצים בנושא ריאן פוטר בוויקישיתוף ריאן פוטר, ברשת החברתית אקס (טוויטר) ריאן פוטר, ברשת החברתית אינסטגרם ריאן פוטר, במסד הנתונים הקולנועיים IMDb (באנגלית) ריאן פוטר, באתר AllMovie (באנגלית) ריאן פוטר, באתר Rotten Tomatoes (באנגלית) ריאן פוטר, באתר Metacritic (באנגלית) ריאן פוטר, במסד הנתונים הקולנועיים KinoPoisk (ברוסית) ריאן פוטר, באתר ספוטיפיי ריאן פוטר, באתר סאונדקלאוד (באנגלית) ריאן פוטר, באתר Last.fm (באנגלית) ריאן פוטר, באתר AllMusic (באנגלית) ריאן פוטר, באתר דיזר ריאן פוטר, באתר Discogs (באנגלית) ריאן פוטר, באתר Genius
Freak (שיר של דוג'ה קאט)

Freak (בעברית: פריק) הוא סינגל שהוקלט על ידי הראפרית האמריקאית דוג'ה קאט. השיר יצא לאור ב-7 באוגוסט 2020, על ידי חברות התקליטים קימוסבי רקורדס ו-RCA רקורדס, כסינגל שלא מתוך אלבום. במקור השיר הועלה באופן בלעדי ל-SoundCloud ב-11 בנובמבר 2018, הוא יצא מחדש מסחרית בגלל ביקוש פופולרי של מעריצים ברשת. הסינגל דוגם את השיר "Put Your Head on My Shoulder" משנת 1959, מאת פול אנקה. השיר נכתב על ידי דוג'ה קאט, פארל ויליאמס, צ'אד הוגו, קמרון ברטוליני, יטי ביטס, פול אנקה, קמבו והופק על ידי קאט וקמבו. לפני צאתו של המחודשת של, "Freak" הוא החל לזכות לפופולריות רבה בפלטפורמת טיקטוק, שם שימשה ביותר מ-1.2 מיליון סרטונים. בסוף יוני 2020, קאט השמיעה מספר שירים חדשים בלייב בעמוד האינסטגרם, שלטענתם כולם יצאו יחד בפרויקט הקרוב. לצד ההכרזה על צאת הסינגל "Freak", כתבה קאט כי היא מוציאה את השיר במטרה "להרחיק את מעריציה בזמן שהיא עובדת על" הפתעה חדשה". השיר יצא גם בגרסה מצונזרת וגם בגרסה לא מצונזרת. טרם יצא הווידאו קליפ של השיר, העלתה קאט לערוץ היוטיוב שלה את האודיו המלא של השיר. כמו כן, האודיו מציג בתוכו את עטיפת הסינגל. מידע על הסינגל "Freak" באתר מיוזיק בריינז מידע על היצירה "Freak" באתר Discogs סרטון השיר "Freak" באתר יוטיוב מידע על השיר "Freak" באתר ספוטיפיי דוג'ה קאט, פארל ויליאמס, צ'אד הוגו, קמרון ברטוליני, יטי ביטס, פול אנקה, קמבו Doja Cat – Freak, genius (באנגלית) FREAK - Track by DOJA CAT, SoundCloud, ‏2018-11-11 (באנגלית) Doja Cat's 'FREAK' - Discover the Sample Source, whosampled, ‏2020-08-06 (באנגלית) ♬ Freak by Doja Cat. On soundcloud on TikTok, tiktok, ‏2020-08-06 (באנגלית) Doja Cat Teases A Bunch Of Unreleased Music To Be Packaged Into Project, hotnewhiphop, ‏2020-06-24 (באנגלית) Here's a special treat ! FREAK will be available on all streaming services tomorrow to hold you guys off while I'm working on new surprise, twitter, ‏2020-06-24 (באנגלית) FREAK -by DOJA CAT, apple, ‏2020-08-07 (באנגלית) (Explicit) FREAK - by DOJA CAT, apple, ‏2020-08-07 (באנגלית) Doja Cat (2020-08-07), Doja Cat - Freak (Audio), נבדק ב-2020-08-07 Freak by Doja Cat, Apple Music (באנגלית)
סברבנק סיטי

סברבנק סיטי (ברוסית: Сбербанк-Сити) הוא שמו של מתחם רב-פונקציונלי, שנמצא בקוטוזובסקי פרוספקט ונבנה מדצמבר 2006. בעלי אתר הבנייה השתנו מספר פעמים. הבעלים המקורי ויוזם הקמת המתחם היה הבעלים של התאגיד "קבוצת מירקס" סרגיי פולונסקי. מאז 2016 המתחם שייך לסברבנק. המתחם מורכב משני מגדלים: מגדל א' בן 47 קומות מגדל ב' בן 41 קומות מדיה וקבצים בנושא סברבנק סיטי בוויקישיתוף Sberbank picks winner of contest for Sberbank City architecture concept, sberbank.ru (באנגלית) ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
Kiss the Girl

Kiss the Girl (בעברית: נשק את הנערה; מוכר גם בשם נשק אותה) הוא שיר קליפסו ופופ מתוך הסרט "בת הים הקטנה" של חברת וולט דיסני משנת 1989, אשר נכתב והולחן על ידי אלן מנקן והווארד אשמן. השיר מושר בסרט על ידי סבסטיאן שמעודד את הנסיך אריק לנשק את אריאל לפני שיהיה מאוחר מידי, כאשר בגרסת המקור של הסרט השיר בוצע על ידי סמואל רייט, ובגרסת הדיבוב העברי הוא בוצע על ידי אלי גורנשטיין. השיר זכה לביקורות חיובית, והיה מועמד לפרס אוסקר לשיר המקורי הטוב ביותר ולפרס גלובוס הזהב לשיר המקורי הטוב ביותר, אך הפסיד בשני הפרסים לשיר "Under the Sea" שגם לקח חלק בפסקול הסרט "The Little Mermaid", וגם בוצע על ידי רייט. בשנת 1991 השיר בוצע על ידי ההרכב המוזיקלי Soul II Soul כחלק מהאלבום החזותי "Simply Mad About the Mouse: A Musical Celebration of Imagination", ובשנת 1996 השיר בוצע על ידי להקת הקאנטרי Little Texas כחלק מהאלבום "The Best of Country Sing the Best of Disney", כאשר הביצוע הגיע למקום 56 במצעד שירי הקאנטרי. ב-13 ביולי 1998 יצא ביצוע של הזמר פיטר אנדרה, אשר ביצע את השיר כחלק מקידום הסרט שהופץ מחדש בבתי הקולנוע. הביצוע הגיע למקום ה-9 במצעד הסינגלים הבריטי. בעשור הראשון של המאה ה-21 השיר בוצע כ-4 פעמים בסדרת האלבומים "Disneymania", כאשר הוא בוצע בשנת 2002 על ידי להקת No Secrets כחלק מהאלבום "Disneymania", בשנת 2005 על ידי קולין פיצפטריק כחלק מהאלבום "Disneymania 3", בשנת 2007 על ידי אשלי טיסדייל כחלק מהאלבום "Disneymania 5" ובשנת 2008 על ידי קולבי קאליי כחלק מהאלבום "Disneymania 6". הביצוע של טיסדייל, לפני הופעתו באלבום, הופץ כבונוס יחד עם קליפ במהדורת הפלטינה של הסרט בשנת 2006. בשנת 2011 השיר בוצע על ידי בריאן וילסון כחלק מאלבומו "In the Key of Disney". באותה שנה השיר בוצע על ידי להקת Stellar Kart כחלק מהמיני-אלבום שלהם "A Whole New World EP". בשנת 2012 השיר בוצע על ידי הירו שימונו כחלק מהאלבום "Disney - Koe no Oujisama Vol.2". בשנת 2013 השיר בוצע על ידי להקת Suburban Legends כחלק מאלבומם "Dreams Aren't Real, But These Songs Are, Vol. 1". בשנת 2016 השיר בוצע על ידי צוות השחקנים הראשי של הסרט "היורשים 2" במהלך קרדיטי הסיום שלו. בשנת 2019 השיר בוצע על ידי שאגי בספיישל הטלוויזיוני "!The Little Mermaid Live". בסרט "בת הים הקטנה" משנת 2023, המשמש כעיבוד לייב אקשן לסרט המקור, השיר מבוצע על ידי דויד דיגס, אקוופינה וג'ייקוב טרמבלי. בדיבוב העברי של הסרט מבצעים את השיר יובל בינדר, דקלה הדר ודניאלה אשכנזי גפן. מידע על היצירה "Kiss the Girl" באתר מיוזיק בריינז מידע על הקומפוזיציה "Kiss the Girl" באתר AllMusic גרסאות נוספות ל"Kiss the Girl" באתר SecondHandSongs בת הים הקטנה, באתר "אישים"
הסופר קאפ הטורקי

הסופר קאפ הטורקי (בטורקית: TFF Süper Kupa), הוא משחק המתקיים מדי שנה בין אלופת הליגה הטורקית לבין הזוכה בגביע הטורקי. במקור, משנת 1966 עד 1998 היה המשחק ידוע בשם: Cumhurbaşkanlığı Kupası (גביע הנשיאות). בין 1999 ל-2005, לא התקיים המשחק תחת שם זה אלא בשם "גביע אטאטורק". המשחק מתקיים בדרך כלל בחודש אוגוסט. אם הקבוצה שזכתה באליפות זכתה גם בגביע, היא תשחק מול הקבוצה אותה פגשה בגמר הגביע. דבר שקרה בסופר קאפ של שנת 2021 בפעם האחרונה. גלאטסראיי היא הקבוצה המצליחה ביותר בתחרות עם 17 זכיות ו-27 הופעות. מדיה וקבצים בנושא הסופר קאפ הטורקי בוויקישיתוף
יש לי חולשה לרקדנים

"יש לי חולשה לרקדנים" הוא שיר שכתב יענקל'ה רוטבליט, הלחין צוף פילוסוף, וביצעה ריקי גל. השיר יצא לאור בשנת 1993. השיר נכלל באלבום "חפש בי" שהוציאה גל בשנת 1993. במצעד הפזמונים העברי השנתי של רשת ג' לשנת תשנ"ד (1994) דורג השיר במקום ה-16. על השיר סיפרה ריקי גל: "יעקנ'לה הגיע אליי לפגישת עבודה כששיחקתי את אוויטה עם קבוצה של כ-30 רקדנים, ואני אומרת לו פתאום, 'יש לי חולשה לרקדנים, גם אני רוקדת'. הוא הסתכל עליי ואמר לי 'הנה כתבת שיר. אני אמשיך את זה'. הוא העביר את השיר המלא בזמן קצר מאוד. נתתי את הטקסט לצוף, חבר טוב ונגן שעבד איתי, והשאר היסטוריה". בשנת 2004 השיר בוצע על ידי עדי כהן, הראל סקעת והראל מויאל יחד עם ריקי גל (שהיא גם ביצעה במקור) במסגרת הגמר הגדול של העונה השנייה של התכנית "כוכב נולד". סרטון השיר "יש לי חולשה לרקדנים" באתר יוטיוב מילות השיר "יש לי חולשה לרקדנים" באתר שירונט יש לי חולשה לרקדנים, באוסף המוזיקה הישראלית נערת הרוק חוגגת 70: "מחשבות על המוות זה נתון קבוע", באתר ynet, 10 ביולי 2020
שון גיאמברון

שון גיאמברון (באנגלית: Sean Giambrone; נולד ב-30 במאי 1999) הוא שחקן קולנוע ומדבב אמריקאי. גיאמברון נולד בעיר סנט ג'וזף שבמישיגן שבארצות הברית, למשפחה נוצרית ממוצא איטלקי וגרמני. הוא גדל בפארק רידג' שבאילינוי והתחנך בחטיבת לינקולן ובתיכון מיין סאות' (Maine South High School9). הוא החל להופיע בגיל 9, בין השאר בפרסומות למקדונלד'ס ורשת "Friendly's". תפקידו הראשון היה בסרט הקומדיה מ-2012 I Heart Shakey בתור ילד אפרו-אמריקאי. בשנת 2017 דיבב בסרט האנימציה אמוג'י: הסרט את טאוויס וב-2018 דיבב בסרט האנימציה ראלף שובר את האינטרנט בתור eBoy. לאורך השנים שיחק ודיבב במספר סדרות טלוויזיה ביניהם: הגולדברגים, Clarence, הסדרה "The Haunting Hour" (המבוססת על הסרט שעה מכושפת: אל תחשבו על זה), 6 גיבורים: הסדרה, הרפתקאות פין וג'ייק, הרעשנים, הארלי קווין ופלונטר: הסדרה. בשנת 2019 שיחק את רון סטופבל בסרט קים פוסיבול. כמו כן דיבב בסרט החיים הסודיים של חיות המחמד 2 את קוטון. בשנת 2020 דיבב בסדרה הפכים סולארים את יומיולאק ובסדרה עולם היורה: מחנה הקרטיקון את בן פינקוס. I Heart Shakey‏ (2012) Russell Madness‏ (2015) Mark & Russell's Wild Ride‏ (2015) אמוג'י: הסרט (2017) ראלף שובר את האינטרנט (2018) קים פוסיבול (2019) החיים הסודיים של חיות המחמד 2 (2019) הגולדברגים (2013–הווה) The Haunting Hour: The Series‏ (2014) Clarence‏ (2014–2018) 6 גיבורים: הסדרה (2018) הרפתקאות פין וג'ייק (2018) הרעשנים (2019) Celebrity Family Feud‏ (2019) פלונטר: הסדרה (2019) הארלי קווין (2019–2020) הפכים סולארים (2020–הווה) עולם היורה: מחנה הקרטיקון (2020-2021) Slippin' Jimmy‏ (2022) - דיבוב הרוח ומולי מגי (2022) - דיבוב עולם היורה: תאוריית הכאוס (2024) - דיבוב מדיה וקבצים בנושא שון גיאמברון בוויקישיתוף שון גיאמברון, ברשת החברתית פייסבוק שון גיאמברון, ברשת החברתית אקס (טוויטר) שון גיאמברון, ברשת החברתית אינסטגרם שון גיאמברון, במסד הנתונים הקולנועיים IMDb (באנגלית) שון גיאמברון, באתר AllMovie (באנגלית) שון גיאמברון, באתר Rotten Tomatoes (באנגלית) שון גיאמברון, באתר Metacritic (באנגלית) שון גיאמברון, במסד הנתונים הקולנועיים KinoPoisk (ברוסית) שון גיאמברון, באתר MusicBrainz (באנגלית)